**Plutind spre infinit**

*Adrian Matei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Calcă luna printre aștri cu adâncă apăsare

Dezgolită de priveliști, strălucește-n depărtare,

Intră-n vals cu o cometă, aprinzându-i viu căderea,

O îndreaptă spre abisuri, domolind duios durerea:

- Ai fost dulce alinare fratelui cu raze-aprinse,

Timpul ți-a oprit menirea, jocul tău încet se stinse,

Vei pluti spre nemurire într-un infinit de stele

Rătăcind prin întuneric drumurile îți par grele.

Te-or vedea azi pământenii, mâine și alte planete,

Cosmosul te-așteaptă rece fără versuri în sonete,

Îmi vei dispărea din zare, raza mea-ți fi va străină,

Alergând pe lângă stele în căderea ta haină.

Se destrămă-ncet lumina, steaua obosită cade,

Se afundă-n grele neguri, ivirea tăcut îi scade,

Peren îi este destinul, nu îi vom afla sfârșitul,

Se îndreaptă spre vecie, neființa-i e mormântul.

Ne-am născut cu idealuri, vrem s-atingem trepte-nalte,

Timpul ne este potrivnic, îi cărăm secunda-n spate.